kardosdrur/scandi-wiki huggingface dataset:
Istituto Centrale per il Catalogo Unico

Istituto Centrale per il Catalogo Unico (ICCU) () eller på dansk med den samlede betegnelse Centralinstituttet for Unionskataloget for Italienske Biblioteker og for Bibliografisk Information er et statsligt italiensk biblioteksinstitution til systematisering af bibliografiske registreringer, der blev etableret i 1975.

Da Istituto Centrale per il Catalogo Unico blev etableret i 1975 afløste institutionen Centro nazionale per il catalogo unico (National Single Directory Center), der var oprettet i 1951 med det formål at etablere et ensartet systematiseret katalog for alle biblioteker inden for den italienske nation.

Biblioteksinstituttet har hovedcenter i Rom på Biblioteca Nazionale Centrale di Roma, det ene af Italiens to nationalbiblioteker.

Eksterne henvisninger 
 www.iccu.sbn.it - official website for Istituto Centrale per il Catalogo Unico 

Biblioteks- og informationsvidenskab
Biblioteker i Italien
Kultur i Italien
Rom
Top-Rengøring

Top-Rengøring ApS er en dansk rengøringsfirma der beskæftiger sig med rengøring i industrivirksomheder, supermarkeder, skoler, institutioner, kontorer, vinduespolering og specialrengøring. Firmaet har 150 medarbejdere og hovedsædet er beliggende i Hadsund.
 
I 2009 blev firmaet kåret som årets gazellevirksomhed af Børsen.

Historie 
Firmaet blev grundlagt i 1990 af Flemming D. Jensen. Firmaet blev startet fra Flemmings privatadresse i Hadsund. I 2001 overtog Top-Rengøring rengøringsfirmaet Service 45/65, Hadsund.
I 2002 blev firmaet så stor at der var blevet for lidt plads på privatadresse. Derfor blev der bygget en ny 500 m2 administrationsbygning på Plastvænget i Hadsund. Den nye bygning rummede kontorer, køkken og kantine.

Eksterne henvisninger 
Top-Rengoering.dk - Den officielle hjemmeside.

Kilder 

Etableret i 1990
Virksomheder i Hadsund
Rengøringsvirksomheder i Danmark
Mini Mundi

Mini Mundi er en forlystelsespark i Middelburg, hovedbyen i den nederlandske provins Zeeland. Parken omfatter miniatureparken Miniatuur Walcheren med en række modeller af byer og landskaber fra halvøen Walcheren. Dertil kommer nogle forlystelser for børn og et indendørs legeland.

Miniatuur Walcheren blev oprindeligt indviet af dronning Juliana 25. juli 1954. Forud for åbningen havde 600 frivillige brugt mere end 90.000 timer på parken med dens modeller, der alle blev opført i størrelsesforholdet 1:20. I forbindelse med projektet blev der desuden afholdt en konkurrence, hvor førstepladsen gik til en model af Slot ter Hoge fra Middelburg, andenpladsen til kirken i Veere og trediepladsen til vandtårnet i Vlissingen. Oprindeligt var det meningen, at parken kun skulle have været åben i tre måneder, men den blev en succes og følgelig permanent. I 1980'erne blev de vedligeholdelseskrævende modeller af træ efterhånden udskiftet med modeller med polyester, der er mere vejrbestandige.

Miniatuur Walcheren blev senere flyttet fra midten af Middelburg til forlystelsesparken Mini Mundi, der åbnede 15. maj 2009. I den nuværende udgave er der modeller fra 18 forskellige byer, herunder mange kendte bygninger fra Middelburg og Vlissingen.

Eksterne henvisninger 

 Officiel hjemmeside

Noter 

Forlystelsesparker i Holland
Miniatureparker
Etableret i 1954
Pueblo Chico

Pueblo Chico var en miniaturepark i La Orotava på Tenerife i De kanariske øer. Parken åbnede i 1999 og lukkede i slutningen af 2015.

Pueblo Chico (lille landsby) dækkede over et areal på 20.000 m² med modeller i størrelsesforholdet 1:25. Forbillederne stammede fra De kanariske øer og omfattede historiske bygningsværker, moderne arkitektur, landskabe og gengivelser af livet på øerne.

Urbefolkningens (guancher) liv kunne følges i detaljerede scener ligesom forskellige former af nutidens landbrug. Enkelte historiske bygninger fra forskellige byer var gengivet, og en særlig afdeling var helliget verdenskulturarven San Cristóbal de La Laguna. Øens hovedby Santa Cruz de Tenerife var repræsenteret med bygninger fra den gamle bydel, moderne arkitektur af Santiago Calatrava og havnen. I havnen fandt  man sejlende skibe, ligesom der også var gang i flyene på start- og landingsbanerne ved Tenerife Syd Lufthavn.

Naboøerne var repræsenteret med enkelte bygninger: Grevetårnet i San Sebastián de La Gomera, teatret Pérez Galdós i Las Palmas de Gran Canaria, rådhuset i Santa Cruz de La Palma, Kuglebroen og fæstningen San Gabriel på Lanzarote, officershus i La Oliva på Fuerteventura og fyrtårnet fra Orchilla på El Hierro.

Udover modellerne hørte der talrige planter til parkens attraktioner.

Eksterne henvisninger 

 Officiel hjemmeside

Noter 

Miniatureparker
Tenerife
Etableret i 1999
Ophørt i 2015
Duodecim

Duodecim (to og ti) er i musik navnet på et toneinterval som strækker sig en ren oktav plus en ren kvint op fra grundtonen, tilsammen 19 halvtoner.
Intervallet udgør et spring på tolv toner i en normal durskala, og er baggrund for navnet. Med udgangspunkt i C-dur får man en duodecim i intervallet C — G', i D-dur i intervallet D — A', osv.

Som toneomfang ses duodecimen til eksempel i melodierne for Kong Christian stod ved højen Mast og Den lille Ole med Paraplyen.

En klarinet har et fingerhul, der får klarinetten til at ændre tone med en duodecim.

Toneintervaller
Swissminiatur

Swissminiatur er en miniaturepark fra 1959 i Melide i den schweiziske Kanton Tessin.

Swissminiatur dækker over et areal på 14.000 m² med over 130 skalamodeller af patriciervillaer, kirker, borge, mindesmærker og andre interessante bygningsværker fra Schweiz i størrelsesforholdet 1:25. Mellem modellerne ligger der et 3,5 km modeljernbaner med 18 tog, hvortil kommer enkelte tandhjulsbaner og svævebaner foruden modelskibe. Dertil kommer så over 15.000 blomsterarter og over 1.500 træer. I tilslutning til parken finder de besøgende endvidere en legeplads, et cafeteria og en souvenirbutik. Parken har åben fra marts til november og har ca. 200.000 besøgende om året.

I 2003 blev en model af Milanos domkirke optaget i udstillingen i anledning af 200-året for, at Kanton Tessin blev en del af Schweiz. Det er den eneste ikke-schweiziske model i Swissminiatur og skal minde om Tessins tidligere forbindelse til Hertugdømmet Milano.

Eksterne henvisninger 

 Officiel hjemmeside

Noter 

Miniatureparker
Seværdigheder i Schweiz
Etableret i 1959
Kletkamp

Kletkamp er en by og kommune i det nordlige Tyskland, beliggende i Amt Lütjenburg i den nordøstlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
I kommunen ligger ud over Kletkamp (med herregården af samme navn), bebyggelserne Grimmelsberg, Hähnersaal, Hohenredder, Ludwigshof, Schoolbrook og Ziegelei, samt godset Großrolübbe.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Overstatsligt samarbejde

Overstatsligt samarbejde er et begreb i fagdisciplinen international politik. Det refererer til et statsligt samarbejde, hvor der findes myndigheder, som kan træffe bindende beslutninger for medlemslandene på områder, hvor staterne har afgivet  suverænitet i et omfang, der normalt vil fremgå af traktaten. EU er et eksempel på en overstatslig organisation, som siden vedtagelsen af Lissabontraktaten hovedsagelig har bygget på overstatsligt samarbejde. Dette har på en række områder udviklet sig fra det mellemstatslige til det overstatslige niveau og omfatter også beslutninger, som gælder direkte for borgerne i medlemslandene.

” Det betyder med andre ord, at en dansk borger kan påberåbe sig nogle juridiske rettigheder, som ikke er vedtaget i Folketinget men i EU.”  Det betyder også, at retsakter kan vedtages ved flertalsbeslutninger. Et enkelt land eller nogle få lande kan derfor ikke blokere en retsakt, men skal respektere regler, i form af direktiver og forordninger, uanset om det er i overensstemmelse med landets parlamentariske flertal.

Noter

Eksterne links 
Fakta om EU:Hvad er forskellen på mellemstatsligt og overstatsligt samarbejde?  

Internationale organisationer
International politik
EU
Skala Z0

Skala Z0 eller spor Z0 (Zwischen-Null, mellem-nul) er modeltog i størrelsesforholdet 1:60 og sporvidden 24 mm. Størrelsen nød en vis popularitet i slutningen af 1940'erne og begyndelsen af 1950'erne.

De første modeltog til Z0 blev fremstillet i 1938 i det daværende Tjekkoslovakiet under navnet LASTRA (LAdislav STRAski). Z0 fik dog først for alvor betydning i 1949, da producenter som BECO (Brennecke & Co.), MALO (Bergmann & Co.) og Kirchner begyndte at udsende en række modeller af lokomotiver og vogne. Størrelsen blev især populær i Berlin og blev derfor også kendt som "Berliner Spur". I DDR blev den reguleret i normerne NORMAT (Normung und Material) fra 1951, og året efter udråbte det østtyske tidsskrift Die Modelleisenbahn den ligefrem som fremtidens skala, der skulle anvendes i klubber.

I Vesteuropa var man dog knap så begejstret. Tidligere havde skala 0 (1:45) været dominerende, men den da var for stor for mange privatpersoner, var der blevet udviklet en række mindre størrelse, heriblandt altså Z0. Resultatet blev imidlertid, at modelbanefolkene omkring 1950 efterhånden kunne vælge mellem 10-12 forskellige størrelser, hvilket var lidt for meget af det gode. For Z0 var der yderligere det problem, at den mindede meget om skala S (1:64). Begge fungerede som en mellemting mellem de på det tidspunkt mest populære størrelser, skala 0 og skala H0 (1:87). Køreegenskaberne var bedre end ved H0 som følge af den større vægt, men til gengæld var størrelserne for store til, at man kunne have en bane på et spisebord. I 1951 gik det vesttyske forbund Verein deutscher Modelleisenbahnclubs ligesom deres østtyske kollegaer imidlertid i gang med udsende normer for modeljernbaner for at få ryddet op i forvirringen. Her valgte man i modsætning til DDR at stryge Z0 og endda få fabrikanten MALO til at gå over til skala S i stedet.

Fra 1953 begyndte Z0 generelt at forsvinde fra markedet. Kun vesttyske SIKU begyndte fra 1954 at producere detaljerede modelbiler i plastik i 1:60. I de første år produceredes også tilbehør som træer, figurer og bygninger og fra 1955 til 1969 tillige modelsporvogne, der dog ikke var skalatro. I 1975 gik SIKU over til størrelsesforholdet 1:55.

Noter 

Modeljernbane
Raglan Castle

Raglan Castle er et slot fra senmiddelalderen lige nord for landsbyen Raglan i Monmouthshire i det sydøstlige Wales. Det moderne slot kan føres tilbage til 1400- og 1600-tallet, da de to indflydelsesrige familier Herbert og Somerset byggede luksuriøse, befæstede fæstninger med et stort heksagonalt keep, kendt som The Great Tower eller The Yellow Tower of Gwent. Slottet lå omringet af dyrepark, havedamme og terrasser, og det blev betragtet som fuldt på højde med alle andre slotte i England og Wales. Under den engelske borgerkrig blev slottet brugt af Charles 1. og blev overtaget af rundhovederne i 1646. Slottet blev ødelagt, så det ikke kunne bruges af kavalererne. Da Charles 2. blev konge ved restaurationen i England, ønskede Somerset-familien ikke at genopføre slottet. Raglan Castle blev i første omgang brugt til byggemateriale og blev senere en ruin under romantikken for i dag at være en turistattraktion.

Eksterne henvisninger 

 Information from Cadw 
 Creighton, Oliver Hamilton and Robert Higham. (2003) Medieval Castles.  Princes Risborough, UK: Shire Publications. .
 Durant, Horatia. (1980) Raglan Castle. Risca: Starling Press. .
 Emery, Anthony. (1975) "The development of Raglan castle and keeps in late medieval England," Archaeological Journal 132, pp. 151–86.
 Emery, Anthony. (2006) Greater Medieval Houses of England and Wales, 1300–1500: Southern England. Cambridge: Cambridge University Press. .
 Hainsworth, David Roger. (2008) Stewards, Lords and People: the Estate Steward and his World in Later Stuart England. Cambridge: Cambridge University Press. .
 Kenyon, John R. (1987) "The gunloops at Raglan Castle, Gwent," in Kenyon and Avent (eds) (1987).
 Kenyon, John R. and R. Avent. (eds) (1987) Castles in Wales and the Marches. Cardiff: University of Wales Press. .
 Kenyon, John (2003) Raglan Castle. Cardiff, Wales: Cadw. .
 King, D. J. Cathcart. (1991) The Castle in England and Wales: An Interpretative History. London: Routledge. .
 Johnson, Matthew. (2002) Behind the castle gate: from Medieval to Renaissance. Abingdon, UK: Routledge. .
 Liddiard, Robert. (2005) Castles in Context: Power, Symbolism and Landscape, 1066 to 1500. Macclesfield, UK: Windgather Press. .
 Pounds, Norman John Greville. (1994) The Medieval Castle in England and Wales: a social and political history. Cambridge: Cambridge University Press. .
 Pugin, Augustus. (1895) Examples of Gothic architecture selected from various ancient edifices in England. Edinburgh: J. Grant. OCLC 31592053.
 Strong, Roy. C. (1977) The Cult of Elizabeth: Elizabethan portraiture and pageantry. Berkeley: University of California Press. .
 Taylor, Christopher. (1998) Parks and Gardens of Britain: a Landscape History from the Air. Edinburgh: Edinburgh University Press. .
 Tribe, Anna. (2002) : Raglan Castle and the Civil War. Caerleon: Monmouthshire Antiquarian Association.
 Whittle, E. (1989) "The Renaissance gardens of Raglan Castle," Garden History 17 (1), pp. 83–94.
 Whittle, E. (1990) "The 16th and 17th century gardens at Raglan Castle," Monmouthshire Antiquity 6, pp. 69–75.

Slotte i Wales
Borgruiner i Storbritannien
Borgruiner i Wales
Bibliotheca Alexandrina

Bibliotheca Alexandrina () er et moderne bibliotek og kulturcenter i Alexandria i Egypten.

Biblioteksbygningen ligger ud mod Middelhavet og blot omkring 100 meter fra dets antikke forgænger Biblioteket i Alexandria med det tilknyttede historiske forskningscenter Museion. Den arkitektoniske udformning af den nye biblioteksbygning med dens helt unikke arkitektur blev organiseret af Unesco og vundet af det norske arkitektfirma Snøhetta, i konkurrence med over 500 internationale bidrag. 

Opførelsen af biblioteket er finansieret i samarbejde mellem Egyptens regering og en række arabiske lande suppleret med en række internationale donationer, og de samlede omkostninger til opførelsen anslås til omkring 2 milliarder danske kr (i 2002-priser). 

Biblioteksbygningen og kulturcentret stod færdigt i 2002 og blev indviet den 23. april 2003. Bibliotekets i alt 85.000 m² rummer plads til omkring 2.000 besøgende forskere og studerende, hvortil der er etableret læsepladser på syv terrasser (etager) med et samlet arbejds- og studieområde på 20.000 m². Biblioteket har umiddelbart plads til omkring 4 millioner bøger og kapaciteten kan øges til omkring 8 millioner bøger. Dertil kommer omfattende samlinger af digitaliseret materiale i samarbejde med Internet Archive.

Referencer

Eksterne henvisninger 
 www.bibalex.org - official website for Bibliotheca Alexandrina

Biblioteks- og informationsvidenskab
Biblioteker i Egypten
Kultur i Egypten
Alexandria
Erhvervsakademi Sjælland

Zealand - Sjællands Erhvervsakademi (videregående uddannelsesinstitution) er et erhvervsakademi i Region Sjælland med afdelinger i Køge, Slagelse, Næstved, Roskilde og Nykøbing Falster. Zealand udbyder videregående uddannelser på fuld tid på erhvervsakademi- og professionsbachelorniveau, samt deltidsuddannelser på akademi- og diplomniveau. Zealand udbyder over 30 fuldtidsuddannelser samt en række efteruddannelser. Zealand har (2022) ca. 3700 studerende og 200 ansatte og samarbejder med over 1000 virksomheder i Region Sjælland og andre regioner, blandt andet om praktikpladser, som er obligatorisk for alle Zealands fuldtidsstuderende. Akademiets rektorat er placeret i Køge.

Akademiet vandt kåringen ”Årets entreprenante uddannelsesinstitution 2015” og igen i 2022 ved DM i Entreprenørskab afholdt af Fonden for Entreprenørskab.

Videregående fuldtidsuddannelser

Bygninger og installation 
Bygningskonstruktør (PBA)

Bygninger og Installation

Byggetekniker

El-installatør

VVS-Installatør

Handel, Marked og Finans 
Handelsøkonom

Finansøkonom

Markedsføringsøkonom

International handel og markedsføring (PBA top up)

IT, Web og Multimedier 
Datamatiker/Computer Science

Digital Konceptudvikling (PBA top up)

Multimediedesigner

Webudvikling (PBA top up)

Jordbrug og Have/Park 
Have- og parkingeniør (PBA)

Jordbrugsteknolog

Jordbrugsvirksomhed (PBS top up)

Mad og Medicin 
Ernæringsteknolog

Fødevareteknolog

Laborant

Procesteknolog

Management, Logistik og Service 
Administrationsøkonom

Logistikøkonom

Serviceøkonom

Teknik og automation 
Autoteknolog

Produktionsteknolog

Innovation 
Innovation og entrepreneurship (PBA top up)

Efteruddannelser

Akademiuddannelser 
Ernæring

Finansiel rådgivning

Hygiejne og rengøringsteknik

Informationsteknologi

Innovation, produkt og produktion

International handel og markedsføring

International transport og logistik

Kommunikation og formidling

Ledelse

Proces-, laboratorie- og fødevareteknologi

Retail

Sundhedspraksis

Økonomi og ressourcestyring

Diplomuddannelser 
Diplom i Ledelse

Eksterne kilder/henvisninger

Officielle sider 
 Officiel hjemmeside 
 Officiel Facebook side

Videregående uddannelse i Danmark
Uddannelse i Køge
Uddannelse i Roskilde
Uddannelse i Slagelse
Uddannelse i Næstved
Uddannelse i Nykøbing Falster
Vilhelm Gregersen

Andreas Peter Vilhelm Gregersen (født 17. marts 1848 i Flensborg, død 16. januar 1929 i Gjerrild), var en dansk præst og salmedigter.

Vilhelm Gregersen var sognepræst i Hornslet 1887-1918. Af hans salmer og sange kendes særligt adventsangen Der er noget i luften, der er skrevet i Hornslet præstegård, der lå, hvor der nu er p-plads. Sangen udkom som nodeblad i 1900, men blev offentliggjort i bredere sammenhæng i Gregersens digtsamling Vintergæk i 1911.

Vilhelm Gregersen er repræsenteret med to salmer i Den Danske Salmebog, nr. 372 og nr. 374.

Kilder 
Den Danske Salmebog Online - Biografi

Eksterne henvisninger 
 
 Vilhelm Gregersen på Dansk Forfatterleksikon

Præster fra Danmark
Salmedigtere fra Danmark
Personer i Kraks Blå Bog (afdøde)
Joni Ernst

Joni Kay Ernst (født 1. juli 1970) er en amerikansk politiker. Hun er en senator og repræsenterer Iowa og Det republikanske parti.

Eksterne henvisninger 

Medlemmer af Senatet i USA
Personer fra Iowa
Pat Roberts

Charles Patrick "Pat" Roberts (født 20. april 1936 i Topeka) er en amerikansk republikansk politiker. Han var medlem af USA's senat valgt i Kansas siden 1997 indtil 2021. Han var medlem af Repræsentanternes Hus i perioden 1981–1997.

Eksterne henvisninger 

Medlemmer af USA's kongres for det republikanske parti
Medlemmer af Senatet i USA
Personer fra Topeka
Incesticide

Incesticide er en kompilations udgivelse af Nirvana. Pladen indeholder materiale fra singler, demooptagelser, kasserede numre, covernumre og radiooptagelser. Albummet blev udsendt i 1992 på to forskellige datoer, 14. december i Europa og 15. december i USA.

Numre 
Alle sange af Kurt Cobain, med mindre andet er angivet.
 Dive (Cobain/Novoselic) – 3:55
 Sliver – 2:16
 Stain – 2:41
 Been a son – 1:56
 Turnaround (Mark Mothersbaugh/Gerald Casale) – 2:19
 Molly’s Lips (Eugene Kelly/Frances McKee) – 1:54
 Son of a gun (Eugene Kelly/Frances McKee) – 2:48
 (New Wave) Polly – 1:48
 Beeswax – 2:50
 Downer – 1:44
 Mexican Seafood – 1:55
 Hairspray Queen (Cobain/Novoselic) – 4:14
 Aero Zeppelin (Cobain/Novoselic) – 4:41
 Big Long Now  – 5:04
 Aneurysm (Cobain/Novoselic/Grohl) – 4:36

Opsamlingsalbum fra 1992
Nirvana-album
Blå zone

Blå zoner er et koncept der benyttes til at identificere et demografisk og/eller geografisk område i verden, hvor mennesker lever målbart længere liv.

Konceptet udgår fra et demografisk værk forfattet af Gianni Pes og Michel Poulain, der identificer Sardiniens Nuoro provins som regionen med den højeste koncentration af mandlige hundredårige. Under udarbejdelsen af værket fokuserede de to forfattere på en gruppe af landsbyer med den højeste livslængde; de tegnede koncentriske blå cirkler på landkortet, og begyndte at referere til området i cirklen som den blå zone. Dan Buettner har identificeret områder med høj livslængde i Okinawa i Japan, Sardinien i Italien, Nicoya i Costa Rica, Ikaria i Grækenland og blandt Syvende Dags Adventister i Loma Linda i Californien, og giver en forklaring baseret på empiriske data samt førstehånds observationer på, hvorfor disse befolkningsgrupper lever sundere og længere liv.

Eksterne henvisninger 

Sundhed
Alderdom
Addax

Addaxen eller mendesantilopen (Addax nasomaculatus) er et dyr i underfamilien hesteantiloper af skedehornede pattedyr. Den er den eneste art i Addax-slægten. Addaxen lever i Sahara og er kendetegnet ved sine lange, snoede horn, der for hunnernes vedkommende bliver 55-80 cm og for hannernes 70-85 cm. Skulderhøjden for hunnerne er 95-110 cm og for hannerne 105-115 cm. Pelsens farve varierer med årstiderne; om vinteren er den grålig-brun med hvide områder på bagpartiet og benene samt langt, brunt hår på hoved, hals og skuldre, og om sommeren er pelsen næsten helt hvid eller sandfarvet.

Det naturlige habitat for addaxerne er tørre områder som halvørken og sandede eller stenprægede ørkenområder. De æder hovedsageligt græs og blade af buske og er veltilpassede til deres liv i meget tørre områder, idet de kan leve uden vand i lange perioder. Addaxerne samler sig typisk i grupper på op til tyve individer bestående af både hunner og hanner. Gruppens leder er den ældste hun. Addaxerne bevæger sig relativ langsomt, og derfor er de lette byttedyr for fjenderne, som omfatter løver, mennesker, hyænehunde, geparder og leoparder. Parringstiden ligger primært om vinteren og i det tidlige forår.

Addaxen er kritisk truet ifølge IUCN. Den er meget sjælden i sine naturlige leveområder, men er til gengæld ganske udbredt i fangenskab. Tidligere var der mange addaxer i Nordafrika, og den findes fortsat i små områder af Tchad, Mauretanien og Niger, mens den er udryddet i Algeriet, Egypten, Sudan, Libyen og Vestsahara. Den er genudsat i Marokko og Tunesien.

Kilder og eksterne henvisninger 

Dyr fra Nordafrika
Dyr fra Vestafrika
Skedehornede
Europas vestkyst

Europas vestkyst er - på trods af at der ofte refereres til den - ikke en entydigt afgrænset kyststrækning. Den kan dog defineres som det europæiske fastlands samlede kyst mod Norskehavet, Engelske Kanal og Atlanterhavet fra Norge i nord til Portugal i syd - eller videre langs Spaniens kyst mellem Portugal og Gibraltar til Gibraltarstrædet, der afgrænser Atlanterhavet fra Middelhavet.

Forfatteren og fotografen Jens Fink-Jensen udgav i 2008 fotorejsebogen Europas vestkyst - en fotorejse fra Skagen til Gibraltar, der for første gang skildrer den i alt 10.597 km lange kyststrækning - fra Skagen på Jyllands nordspids til Gibraltar - som et hele.

Strækningen fordeler sig med Danmark (481 km), Tyskland (1.180 km), Holland (451 km), Belgien (64 km), Frankrig (3.800 km), Spanien mellem Frankrig og Portugal (2.429 km), Portugal (1.793 km), Spanien mellem Portugal og Gibraltar (387 km) samt Gibraltar (12 km).

Atlantvolden 
Karakteristisk for Europas vestkyst er Atlantvolden, som er en forsvarslinje opført langs Europas vestkyst under 2. verdenskrig fra Norge til Spanien. De mange bunkeranlæg langs Jyllands vestkyst blev opført som en del af Atlantvolden.

Fugletræk 
Danske kortdistancetrækkere som fx stær, sanglærke og vibe trækker typisk ned langs Europas vestkyst til fx Storbritannien, Holland og Frankrig.